ശമനമില്ലാതെ മഴ: 12 ജില്ലകളില് ഇന്ന് യെല്ലോ അലര്ട്ട്, മുല്ലപ്പെരിയാറില് നിന്ന് ആശ്വാസവാര്ത്ത സംസ്ഥാനത്ത് ഇന്നും ശക്തമായ മഴയ്ക്ക് സാധ്യത. 12 ജില്ലകളില് യെല്ലോ അലര്ട്ട് പ്രഖ്യാപിച്ചിട്ടുണ്ട്. കണ്ണൂര്, കാസര്കോട് ജില്ലകള് ഒഴികെയുള്ള മറ്റ് ജില്ലകളിലാണ് യെല്ലോ അലര്ട്ടുള്ളത്. നാളെയും ഈ ജില്ലകളില് യെല്ലോ അലര്ട്ടായിരിക്കും ബുധനാഴ്ച വരെ മത്സ്യത്തൊഴിലാളികള് കടലില് പോകരുതെന്നാണ് മുന്നറിയിപ്പ്. ബംഗാള് ഉള്ക്കടലിലെ ന്യൂനമര്ദമാണ് കേരളത്തില് മഴ തുടരാന് കാരണം. അതേസമയം മുല്ലപ്പെരിയാര് ഡാമില് ജലനിരപ്പ് താഴ്ന്നു തുടങ്ങി. രാവിലെ ജലനിരപ്പ് 138.40 അടിയിലേക്ക് താഴ്ന്നു. ജലനിരപ്പ് താഴുന്ന സാഹചര്യത്തില് സ്പില്വേ ഷട്ടറുകള് ഇന്ന് അടച്ചേക്കും.